Държавен вестник, бр. 88, 2003 г., стр. 37

Б Р О Й  88
Д Ъ Р Ж А В Е Н   В Е С Т Н И К
С Т Р .  37
(4) След изтичането на срока по ал. 3 отне-
тите вещи подлежат на унищожаване по ред,
предвиден в наредба на Министерския съвет,
по предложение на комисията. Отнетите в пол-
за на държавата вещи или част от тях, които
могат да бъдат използвани, без да се нарушават
законите и действащите стандарти в страната,
могат да се предоставят на учебни заведения с
учебна цел, на болници или други организации
с решение на комисията.
Чл. 231. (1) При изпълнение на служебните
си задължения оправомощените по чл. 228, ал. 1
служители са длъжни:
1. да се легитимират чрез служебна карта;
2. да пазят в тайна обстоятелствата и фактите,
които са им станали известни при или по повод
изпълнение на служебните им задължения.
(2) Редът и начинът за използване и съхра-
няване на обстоятелствата и фактите по ал. 1,
т. 2, както и организацията на работа при осъ-
ществяване на контрола върху далекосъобщи-
телните дейности се определят с решение на
комисията.
(3) Председателят на комисията определя
служителите от администрацията, които са
отговорни за съхраняването и използването на
фактите и обстоятелствата по ал. 1, т. 2.
(4) Служителите по ал. 1 и 3 подписват декла-
рация по образец във връзка със задълженията
си, в която изрично се отразява и отговорността
им при неизпълнение на тези задължения.
Чл. 232. (1) Председателят на комисията
може да издава заповеди, с които да спира до
отстраняване на нарушенията извършването на
далекосъобщителни дейности, осъществявани
в нарушение на закона, подзаконовите норма-
тивни актове и лицензионните условия.
(2) Със заповедите по ал. 1 може да се нала-
га и принудителна административна мярка за-
печатване на обекти и/или съоръжения, послу-
жили при извършването на далекосъобщител-
ни дейности, осъществявани в нарушение на за-
кона, подзаконовите нормативни актове и ли-
цензионните условия.
(3) Заповедите по ал. 1 подлежат на обжал-
ване пред Върховния административен съд.
Г л а в а  о с е м н а д е с е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 233. (1) Който без лицензия извършва
далекосъобщителна дейност, която подлежи на
лицензиране след провеждане на конкурс или
търг, или продължи да я извършва след спиране,
прекратяване или отнемане на лицензията, в
случай че деянието не съставлява престъпление,
се наказва с глоба в размер от 50 000 до 500 000 лв.
(2) Който без лицензия извършва далекосъ-
общителна дейност, която подлежи на лицен-
зиране без конкурс или търг, като осъществява
далекосъобщения чрез обществени далекосъ-
общителни мрежи и/или предоставяне на дале-
косъобщителни услуги, които ползват индиви-
дуално определен ограничен ресурс, или про-
дължи да я осъществява след спиране, прекра-
тяване или отнемане на лицензията, в случай
че деянието не съставлява престъпление, се
наказва с глоба в размер от 20 000 до 250 000 лв.
(3) Който без лицензия извършва далекосъ-
общителна дейност, която подлежи на лицен-
зиране без конкурс или търг без използване на
ограничен ресурс, или продължи да я извършва
след спиране, прекратяване или отнемане на
лицензията, се наказва с глоба в размер от 10 000
до 200 000 лв.
(4) Който без лицензия извършва далекосъ-
общителна дейност, като осъществява далеко-
съобщения чрез обособени далекосъобщител-
ни мрежи за собствени нужди, които ползват
индивидуално определен ограничен ресурс, или
продължи да я осъществява след спиране, прек-
ратяване или отнемане на лицензията, в случай
че деянието не съставлява престъпление, се
наказва с глоба в размер от 1000 до 10 000 лв.
(5) Който без регистрация извършва дале-
косъобщителна дейност като обществен опера-
тор при условията на обща лицензия, се наказва
с глоба в размер от 5000 до 10 000 лв.
(6) Който без регистрация извършва дале-
косъобщителна дейност за собствени нужди при
условията на обща лицензия, се наказва с глоба
в размер от 1000 до 5000 лв.
(7) За нарушения по ал. 1—6, извършени
повторно, административнонаказващият орган
с наказателно постановление може да лиши
нарушителя от правото да упражнява далеко-
съобщителната дейност, за която е санкциони-
ран, за срок до една година.
Чл. 234. (1) Оператор със значително въз-
действие върху пазара, който наруши или не
изпълни условията на издадената му лицензия,
отнасящи се до специфичните му задължения
като оператор със значително въздействие върху
пазара, се наказва с имуществена санкция в
размер от 100 000 до 500 000 лв.
(2) Обществен оператор, който наруши или
не изпълни условията на издадената му инди-
видуална лицензия, се наказва с имуществена
санкция в размер от 5000 до 50 000 лв.
(3) Обособен оператор, който наруши или
не изпълни условията на издадената му инди-
видуална лицензия, се наказва с глоба в размер
от 1000 до 10 000 лв.
(4) Обществен оператор, който извършва
далекосъобщителна дейност въз основа на ре-
гистрация по обща лицензия и наруши услови-
ята є, се наказва с имуществена санкция в раз-
мер от 5000 до 15 000 лв.
(5) Обособен оператор, който извършва да-
лекосъобщителна дейност въз основа на регис-
трация по обща лицензия и наруши условията
є, се наказва с глоба в размер от 1000 до 5000 лв.